Diari Oficial de la Generalitat Valenciana


Sumari del DOGV 8065, del 19-06-2017 (2017/5361)

CORRECCIÓ d'errades de les resolucions de 29 de desembre de 2016, del director general de Recursos Humans i Econòmics, per les quals es convoca concurs oposició pel torn d'accés lliure i pel torn de promoció interna per a la provisió de vacants de metge/essa SAMU d'institucions sanitàries de la Conselleria de Sanitat Universal i Salut Pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8065

Data del DOGV
:   19-06-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/5361


Data del document
:   09-06-2017

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * concurs administratiu

CORRECCIÓ d'errades de les resolucions de 29 de desembre de 2016, del director general de Recursos Humans i Econòmics, per les quals es convoca concurs oposició pel torn d'accés lliure i pel torn de promoció interna per a la provisió de vacants de metge/essa SAMU d'institucions sanitàries de la Conselleria de Sanitat Universal i Salut Pública.  
 [2017/5361]  
Considerant la Resolució de 2 de juny de 2017, del director general de Recursos Humans i Econòmics, per la qual s'estima parcialment el recurs de reposició interposat contra la Resolució de 29 de desembre de 2016, del director general de Recursos Humans i Econòmics, per la qual es convoca concurs oposició pel torn d'accés lliure per a la provisió de vacants de metge/essa SAMU d'institucions sanitàries de la Conselleria de Sanitat Universal i Salut Pública (DOGV 7959, 17.01.2017), en el sentit que el requisit del curs exigit en la convocatòria no s'ajusta a allò que estipula el Decret 149/2002, de 10 de setembre, de creació de la categoria, es procedeix a la seua correcció, tant en la convocatòria de concurs oposició pel torn d'accés lliure com en la convocatòria pel torn de promoció interna, la qual va ser publicada en el mateix Diari Oficial de la Generalitat Valenciana, de la forma següent:  
  
  
On diu:  
«2.3. Posseir dins del termini de sol·licituds especificat en aquesta convocatòria qualsevol títol de metge/essa especialista o la certificació prevista en l'article 3 del Reial decret 853/1993, de 4 de juny, sobre exercici de les funcions de metge/essa de medicina general en el Sistema Nacional de Salut. També hauran de posseir certificat acreditatiu d'haver realitzat algun dels cursos següents:  
- Curs d'actualització en transport sanitari medicalitzat terrestre i aeri, realitzat per l'Institut Valencià d'Estudis per a la Salut Pública (IVESP).  
- Diploma de transport sanitari medicalitzat, realitzat per l'IVESP i/o l'Escola Valenciana d'Estudis per a la Salut (EVES).  
En el cas de titulacions obtingudes en l'estranger s'haurà d'estar en possessió de la credencial que acredite la seua homologació»;  
  
Ha de dir:  
«2.3. Posseir dins del termini de sol·licituds especificat en aquesta convocatòria qualsevol títol de metge/essa especialista o la certificació que preveu l'article 3 del Reial decret 853/1993, de 4 de juny, sobre exercici de les funcions de metge/essa de medicina general en el Sistema Nacional de Salut. També hauran de posseir certificat acreditatiu d'haver realitzat els cursos d'actualització en transport sanitari medicalitzat terrestre i aeri, o diploma de transport sanitari medicalitzat, expedits pels òrgans competents i/o oportunament reconeguts.  
  
En el cas de titulacions obtingudes a l'estranger, s'haurà d'estar en possessió de la credencial que n'acredite l'homologació».  
  
La present correcció d'errades suposa l'obertura d'un nou termini de presentació de sol·licituds des de l'endemà de la publicació d'aquesta correcció d'errades en el Diari Oficial de la Generalitat Valenciana, i acabarà el mateix dia del mes següent a aquell en què s'haja publicat. Si fóra inhàbil, el termini finalitzarà al següent dia hàbil. En cas de no haver-hi dia equivalent en el mes següent a la publicació, el termini finalitzarà l'últim dia del mes següent al de publicació d'aquesta correcció d'errades.  
Les persones que van presentar sol·licitud de participació durant el termini obert després de la publicació de les convocatòries no estan obligades a presentar una nova sol·licitud de participació.  
Contra aquesta correcció d'errades podrà interposar-se els recursos especificats en la base 8 de les respectives convocatòries.  
  
València, 9 de juny de 2017.- El director general de Recursos Humans i Econòmics: Justo Herrera Gómez.